
**Szakkörök igénybevételének lehetősége, mindennapos testedzés lehetősége**



**Választható szakkörök**

|  |  |  |
| --- | --- | --- |
| **Szakkör neve** | **Korosztály** | **Időpont** |
| Mese szakkör | 1.osztály | Kedd, péntek 12.20-12.50 |
| Bütykölő szakkör | 1.osztály | Szerda 12.30-13.00 |
| Sportkör | 2. osztály | Szerda 6. 7. óra; Péntek 6. óra |
| Ügyes kezek | 2. osztály | Hétfő, szerda 12.45-13.10 |
| Bütykölő szakkör | 2. osztály | Csütörtök, péntek 6. óra |
| Rejtvényfejtő szakkör | 2., 3. osztály | Csütörtök 7. óra |
| Tánc és dráma | 3. osztály | Hétfő 6. óra |
| Harmonika | 3. osztály | Szerda 7. óra |
| Ügyes kezek | 3. osztály | Hétfő 12.00-12.45 |
| Meseszakkör | 3. osztály | Hétfő 6. 7. óra |
| Meseszakkör | 3. osztály | Péntek 7. 8. óra |
| Matematika | 4. osztály | Kedd 6. 7. óra |
| Német tánc | 4. osztály | Szerda 6. 7. óra |
| Meseszakkör | 4. osztály | Csütörtök 6. óra |
| Varrószakkör | 5. osztály | Kedd 7. 8. óra |
| Angol | 6. osztály | Kedd 1. óra |
| Német | 6. osztály | Péntek 13.00-14.20 |
| Fizika szakkör | 7. 8. évfolyam | Csütörtök 7. óra |
| Német | 7. 8. osztály | Hétfő 7. óra, kedd 1. óra, csütörtök 7. óra |
| Tömegsport | felső tagozat | Kedd, csütörtök 15.15-16.00 |
| Kosárlabda | felső tagozat | Kedd 8. óra |

**Egyéb foglalkozások**

|  |  |  |
| --- | --- | --- |
| **Egyéb foglalkozás neve** | **Korosztály** | **Időpont** |
| Magyar felzárkóztató | 1. osztály | Kedd 4., 6., 7. óra, hétfő 4., 6. óra, csütörtök 4. óra, |
| Magyar tehetséggondozó | 1. osztály | Kedd 6. óra, péntek 7. óra |
| Matematika felzárkóztató | 1. osztály | Hétfő 6. óra, péntek 4., 5., 6. óra, szerda 5. óra |
| Matematika tehetséggondozó | 1. osztály | Szerda 6. óra, csütörtök 6. óra, péntek 6. óra |
| Magyar felzárkóztató | 2. osztály | Szerda 4. óra, hétfő 1., 2., 5., 6., 7. óra, kedd 3., 4., 6. óra, csütörtök 1., 5. óra |
| Magyar tehetséggondozó | 2. osztály | Szerda 4., 6. óra, 7. óra, |
| Matematika felzárkóztató | 2. osztály | Hétfő 4. óra, Szerda 3., 4. óra, péntek 1., 3., 5., 6. óra, csütörtök 3., 4., 6. óra |
| Matematika tehetséggondozó | 2. osztály | Szerda 7. óra |
| Német felzárkóztatás | 2. osztály | Hétfő 3. óra, kedd 6. óra |
| Magyar felzárkóztató | 3. osztály | Hétfő 4., 5., 6., 10. óra, kedd 3., 4., 5., 6. óra, péntek 4. óra |
| Magyar tehetséggondozó | 3. osztály | Kedd 4. óra, szerda 5. óra, csütörtök 5. , 6.óra |
| Matematika felzárkóztató | 3. osztály | Kedd 5. óra, szerda 3., 5., 6., 10. óra, csütörtök 5., 6., 10. óra, péntek 5. óra |
| Matematika tehetséggondozó | 3. osztály | Szerda 4. óra, péntek 5., 7. óra |
| Magyar felzárkóztató | 4. osztály | Hétfő 2., 5. óra, péntek 4. óra, 5. óra, 6. óra, szerda 3., 4. óra |
| Magyar tehetséggondozó | 4. osztály | Hétfő 7. óra, kedd 5. óra, szerda 6. óra |
| Matematika felzárkóztató | 4. osztály | Hétfő 2. óra, 6. óra, kedd 3. óra, csütörtök 2., 3. óra, péntek 1., 4., 5. óra |
| Matematika tehetséggondozó | 4. osztály | Csütörtök 6. óra |
| Német felzárkóztatás | 4. osztály | Kedd 1. óra, szerda 1. óra, Csütörtök 11.55-12.40 |
| Magyar felzárkóztató | 5. osztály | Csütörtök 2. óra |
| Természetismeret felzárkóztató | 5. osztály | Csütörtök 6. óra |
| Rajz tehetséggondozás | 5.-6. évfolyam | Péntek 1. óra |
| Angol felzárkóztatás | 6. osztály | Hétfő 6. óra, szerda 2. óra |
| Matematika felzárkóztató | 6. osztály | Hétfő 4. óra |
| Matematika tehetséggondozó | 6. osztály | Kedd 1. óra, péntek 4. óra |
| Német felzárkóztatás | 6. osztály | Hétfő 7. óra, szerda 1. óra, csütörtök 2. óra |
| Német tehetséggondozás | 6. osztály | Kedd 7. óra |
| Fizika felzárkóztatás | 7. -8. évfolyam | Hétfő 3. óra, péntek 2. óra |
| Magyar felzárkóztató | 7. osztály | Kedd 5. óra, péntek 6. óra |
| Matematika felzárkóztató | 7. osztály | Szerda 4. óra |
| Testnevelés tehetséggondozás | 7. osztály | Kedd 3. óra, szerda 6. óra |
| Történelem felzárkóztatás | 7. osztály | Szerda 7. óra |
| Földrajz felzárkóztatás | 7.-8. évfolyam | Szerda 1. óra |
| Fizika tehetséggondozás | 8. osztály | Szerda 1. óra |
| Magyar felzárkóztató | 8. osztály | Hétfő 1. óraCsütörtök 13.40-14.20 |
| Magyar tehetséggondozó | 8. osztály | Kedd 13.40-14.20, szerda 13.40-14.20, csütörtök 1. óra |
| Matematika felzárkóztató | 8. osztály | Szerda 7. óra |
| Német tehetséggondozás | 8. osztály | Szerda 3. óra, Csütörtök 13.40-14.20 |

Azoknak a diákoknak, akik délutáni edzésekre, szakkörökre járnak, a tanórák után a foglalkozások kezdési időpontjáig csak a tanulószobán tudjuk biztosítani a felügyeletet.

**Mindennapos testedzés lehetőségei** 

Az iskola tanulói számára a mindennapi testedzést a kötelező testnevelés órán, a szabadon választható délutáni sportfoglalkozásokon, valamint a szabadidős foglalkozásokon biztosítja.

A Móra Ferenc Általános Iskolában a **Nkt. 97. § (6) és 27. § (11) bekezdéseiben** meghatározottak szerint szerveztük meg a mindennapos testnevelést az iskolai nevelés-oktatás első és ötödik, évfolyamán 2012. szeptember 1-jétől kezdődően, felmenő rendszerben Ezeken az évfolyamokon alkalmazott helyi tantervbe heti öt testnevelés órát építettünk be. A többlet testnevelési órákkal a **Kt. 52. § (3) bekezdésében** meghatározott tanulói kötelező tanórai foglalkozások számát megnöveltük.

A testnevelés értelmezése: emberi test erejének, ügyességének, ellenálló-képességének fejlesztése iskolai, tantárgyi keretek között. Kissé komplexebben értelmezve, az emberre gyakorolt olyan szándékos hatások összessége, amelyek célja a fejlődés segítése, alakítása, felkészítés a társadalmi kötelezettségekre, végső soron az életre.

**A mindennapos testnevelés céljai, feladatai iskolánkban:**

- A rendszeres testmozgás, az egészséges életmód iránti igény felkeltése, az ehhez szükséges elméleti és gyakorlati tudnivalók, ismeretek elsajátítása.

- Tanulókban a saját szervezetük felépítésének és működésének legalább alapfokú tudnivalóinak tudatosítása.

- A testnevelés, sport segítségével a mindennapi élethez szükséges alapelvek, tulajdonságok, készségek kialakítása: akaraterő, szorgalom, kitartás, becsületesség, szabályok betartása, a társak tisztelete, segítése, a csapatmunka szerepe, idegi és fizikai állóképesség, egészséges önbizalom, céltudatosság stb.

- A társadalmi élet alapelveinek, elvárásainak, a megfelelő viselkedés kultúrának, az alapvető erkölcsi követelményeknek, az önvédelem alapjainak megismerése.

**Egészségügyi és pedagógiai szempontok:**

A fenti célok elérése érdekében a következő sajátos egészségügyi és pedagógiai

szempontoknak kell érvényesülniük, megjelenniük a tanítási órákon, egyéb foglalkozásokon:

- Minden tanuló minden tanítási napon részt vesz a mindennapos testnevelésben.

- Minden testnevelési órán és sportfoglalkozáson figyelünk a keringési és légző rendszer megfelelő terhelésére.

- Minden testnevelési órán, foglalkozáson van gimnasztika, valamint a helyes testtartást szolgáló gyakorlatsor.

- A testnevelési tananyag egészében figyelmet fordítunk a gerinc- és ízületvédelmi szabályokra.

- Fontos feladat a tanulók fizikai és motorikus képességeinek mérése a Hungarofit-teszt alapján. Minden tanévben kétszer, ősszel és tavasszal végezzük ezt el.

- Fontosnak tartjuk, hogy minden testnevelési óra, sportfoglalkozás örömet, sikerélményt jelentsen az eltérő adottságú tanulóknak is.

- Alapvető, hogy érvényesüljenek a sport személyiségfejlesztő hatásai.

- Fontos, hogy minden foglalkozáson szerepeljenek életmód-sportok, amelyeket egy életen át lehet folytatni.

- Figyelünk arra, hogy a program népi játékokat is tartalmazzon, így a hagyományőrzés is szerepet kap.

**A heti 5 testnevelés óra szervezése a Móra Ferenc Általános Iskolában:**

3 óra (délelőtt), a testnevelés tantárgy tantervi tematikájának és követelményeinek megfelelően.

2 óra (délután) szabadidősport jellegű foglalkozás azokon a napokon, amikor nincs délelőtti testnevelés óra.

A délutáni 2 testnevelés óra „kiváltható” iskolai sportkörben sportolással, versenyszerűen sporttevékenységet folytató igazolt, egyesületi tagsággal rendelkező vagy amatőr sportolói sportszerződés alapján sportoló tanuló kérelme alapján a tanévre érvényes versenyengedélye és a sportszervezete által kiállított igazolás birtokában a sportszervezet keretei között szervezett edzéssel.

Ezt az iskolai sportkört vezető pedagógus, ill. az egyesület elnöke, edzője az aláírásával igazolja az iskola által kiadott Igazoló lapon. A „kiváltható” óra kizárólag a délutáni testnevelés órákra vonatkozhat.

Igazolást évente 2 alkalommal, az I. félévben szeptember 15-ig, a II. félévben január 30-ig kell a tanulóknak leadniuk.

Érvényes igazolás hiányában a délutáni testnevelés órákon a részvétel kötelező.

Az igazolásokat az adott osztályban testnevelést tanító pedagógus gyűjti össze, tartja nyilván táblázatba foglalva (sportoló neve, osztálya, igazolás dátuma, egyesület neve és címe, edzések időpontjai) és Németh E. Zsolt intézményvezető-helyettesnek egy másolatot ad le belőle.